Cruz, Sanders fitojnë në Uiskonsin
Fitoret e tyre ishin të nevojshme për të ngushtuar hendekun me kundërshtarët e tyre
Për senatorin Ted Cruz Texas, kjo ishte fitorja e tij më e madhe në zgjedhjet paraprake, dhe një pengesë e madhe për kryesuesin e garës republikane, miliarderin Donald Trump: Trump pësoi ndoshta humbjen e tij më të rëndë, një humbje që ngadalësoi hovin e tij dhe ka shtuar shanset që republikanët të kenë një kuvend të kontestuar të emërimit të kandidatit të tyre në Klivëlend të Ohajos në muajin në korrik. Donald Trump lëshoi një deklaratë pas humbjes duke e quajtur senatorin Cruz si "Kali i Trojës" që po punon me udhëheqjen republikane në përpjekjet për t’i vjedhur atij emërimin. Zoti Trump nuk ka mbajtur asnjë fjalim publik pas humbjes në Uiskonsin, por foli me gazetarët më parë gjatë ditës në një qendër votimi. Donald Trump, kandidat presidencial: Guvernatori i Ohajos, John Kasich doli i treti me një hendek të madh mes tij dhe dy kandidatëve të tjerë. Në garën e demokratëve, Bernie Sanders pati një natë të mirë në përpjekjen e tij për të kapur kryesuesen e garës demorkate, zojën Hillary Clinton: Sanders tani ka fituar gjashtë nga shtatë garat e fundit ndaj ish sekretares Clinton, e cila dje bëri fushatë në Nju Jork, ku më 19 prill zhvillohen zgjedhjet paraprake të demokratëve. Përveç zotit Sanders, zonja Clinton është duke u përqendruar edhe kundër Donald Trump-it. Pavarësisht hovit që po merr fushata e zotit Sanders, zonja Clinton vazhdon të mbajë një avantazh të madh në numërimin e përgjithshëm të delegatëve në kampin e demokratëve.